stanford-oval/wikipedia huggingface dataset:
99942 Apophis
Perustietoja

Apophis on tällä hetkellä niin sanottu Aten-asteroidi. Termi tarkoittaa asteroideja, jotka pysyttelevät Maan radan sisäpuolella, mutta joiden radan kaukaisimman pisteen, aphelin, etäisyys Auringosta on suurempi kuin 0,983 AU. Tämä asteroidi kiertää Auringon 324 päivässä, ja se leikkaa Maan kiertoradan kahdesti jokaista kierrosta kohden. Apophis on asteroidiksi melko kirkas pinnaltaan, sen albedo on noin 0,33, ja se lienee silikaattipitoista tyyppiä Q, jollaiset ovat tavallisia Maata lähestyvissä asteroideissa. Spektrin perusteella se muistuttaa LL-tyypin tavallisia kondriitteja. Tästä päätellen asteroidin tiheys voisi olla 3,0–3,4 g/cm³.
Kirkkauden perusteella Apophiksen pituudeksi arvioitiin aluksi 415 metriä. NASAn infrapunateleskoopilla tehtyjen havaintojen perusteella tarkempi arvo on 250 metriä. Sen massan arvioidaan olevan 2,1 × 1010 kilogrammaa. Tämä arvio on melko karkea. Massa vaihtelee Binzelin 2007 mukaan välillä 1,8–4,8·1010 kilogrammaa, jos asteroidin läpimitta on 270 metriä.
Apophiksen on laskettu ohittavan maapallon 13. huhtikuuta 2029 hyvin läheltä, alle 30 000 kilometrin etäisyydeltä. Tällöin maapallon gravitaatiokenttä muuttaa asteroidin rataa siten, että siitä tulee niin sanottu Apollo-asteroidi. Tällä nimityksellä tarkoitetaan sellaisia asteroideja, jotka kiertävät maapallon radan ulkopuolella, mutta käyvät perihelissä ollessaan alle 1,017 AU:n etäisyydellä Auringosta.
Aten-asteroidit on vakiintuneen käytännön mukaan nimetty egyptiläisten ja Apollo-asteroidit kreikkalaisten jumalien mukaan. Vuonna 2029 tapahtuvan radanmuutoksen johdosta tämän käytännön noudattaminen tuotti kuitenkin hankaluuksia. Kompromissina tutkijat valitsivat asteroidille egyptiläisen jumalan kreikankielisen nimen. Apophis oli kreikkalainen nimitys egyptiläisten Apep-käärmedemonille, joka on pahuuden, hävityksen ja pimeyden jumala.
Tähtitieteilijöiden ensimmäiset ratalaskelmat osoittivat asteroidin mahdollisesti törmäävän maapalloon huhtikuun 13. päivänä 2029. Asteroidi löydettiin kuitenkin näiden ratalaskelmien perusteella vanhemmista valokuvista ja sen rata pystyttiin laskemaan entistä tarkemmin. Uudet laskelmat osoittivat, että törmäyksen sijasta Apophis ohittaa maan alle 30 000 kilometrin etäisyydeltä. Siis lähempää kuin useimpien tietoliikennesateliittien radat. Havaintoja tästä lähiohituksesta voidaan tehdä paljain silmin Intiassa, Lähi-idässä ja Euroopassa.
Maapallon painovoimakentän vaikutusta asteroidin rataan lähiohituksen aikana ei kuitenkaan voida täysin tarkasti ennustaa. Tämä johtuu siitä, että asteroidin rataa ei tunneta toistaiseksi riittävällä tarkkuudella. Laskelmien mukaan on mahdollista asteroidin radan muuttuminen siten, että se törmäisi Maapalloon vuonna 2036. Tämä tapahtuisi, jos asteroidi osuisi vuoden 2029 ohituksen aikana halkaisijaltaan noin 900 metrin mittaiseen ”avaimenreikään”. Todennäköisyydeksi tälle tapahtumalle on laskettu noin 1/5 000 eli 0,02 prosenttia.
Miten kävisi, jos Apophis törmäisi Maahan?

NASA on arvioinut Apophiksen törmäysräjähdyksen voimakkuudeksi 880 megatonnia, mikä vastaisi 15–25 Tsar-bombaa eli suurinta koskaan räjäytettyä ydinasetta. Räjähdys synnyttäisi 5–6 kilometrin läpimittaisen kraatterin. Tuhoalueen läpimitta olisi muutamia satoja kilometrejä. Jos asteroidi törmäisi 1 000 kilometriä länteen Kalifornian rannikosta, se nostattaisi Amerikan länsirannikolle paikasta riippuen 200–330 metrin korkuisen tsunamin.
Populaarikulttuurissa

id Softwaren kehittämä videopeli Rage sijoittuu maapallolle vuonna 2036, jossa Apophis on törmännyt Maahan joulukuussa 2029 aiheuttaen kataklystisen muutoksen maapallolle.
Aiheesta muualla

Kuvia tai muita tiedostoja aiheesta 99942 Apophis Wikimedia Commonsissa
Aiheesta muualla > Vaaran arviointia

Näitä lähteitä päivitetään sitä mukaa kun uutta tietoa kiertoradasta saadaan:
99942 Apophis (2004 MN4) – Predicting Apophis' Earth Encounters in 2029 and 2036 NASA's Near-Earth Object (NEO) – JPL.  huhtikuu 2013. Viitattu 7.2.2019 (englanniksi).
Sentry: Earth Impact Monitoring NASA's Near-Earth Object (NEO) – JPL. Viitattu 7.2.2019 (englanniksi).
Object List Near Earth Objects Dynamic Site – NEODyS-2. Viitattu 7.2.2019 (englanniksi).
Aiheesta muualla > ESA

Mission Analysis and Design, May we deflect asteroids? European Space Agency – ESA. Arkistoitu 12.9.2007. Viitattu 7.2.2019 (englanniksi).
Aiheesta muualla > NASA

Yeomans, Don; Chesley, Steve; Chodas, Paul: Near-Earth Asteroid 2004 MN4 Reaches Highest Score To Date On Hazard Scale NASA's Near-Earth Object (NEO) – JPL.  23.12.2004. Viitattu 7.2.2019 (englanniksi).
Yeomans, Don; Chesley, Steve; Chodas, Paul: Possibility of an Earth Impact in 2029 Ruled Out for Asteroid 2004 MN4 NASA's Near-Earth Object (NEO) – JPL.  27.12.2004. Viitattu 7.2.2019 (englanniksi).
Chodas, Paul; Chesley, Steve; Giorgini, Jon; Yeomans, Don;: Radar Observations Refine the Future Motion of Asteroid 2004 MN4 NASA's Near-Earth Object (NEO) – JPL.  3.2.2005. Viitattu 7.2.2019 (englanniksi).
Aiheesta muualla > Vanhoja artikkeleita

Britt, Robert Roy: Whew! Asteroid Won't Hit Earth in 2029, Scientists Now Say Space.com.  27.12.2004. Viitattu 7.2.2019 (englanniksi).
Britt, Robert Roy: Asteroid Watch: Odds of 2029 Collision Stuck at 1-in-40 Space.com.  27.12.2004. Viitattu 7.2.2019 (englanniksi).
David, Leonard: Worrisome Asteroid Underscores Planetary Defense Mission Space.com. Viitattu 7.2.2019 (englanniksi).
Aiheesta muualla > Uudempia artikkeleita

Britt, Robert Roy: Closest Flyby of Large Asteroid to be Naked-Eye Visible Space.com.  4.2.2005. Viitattu 7.2.2019 (englanniksi).
MacRobert, Alan: Asteroid 2004 MN4: A Really Near Miss! Sky & Telescope.  15.2.2005. Viitattu 7.2.2019 (englanniksi).
Chandler, David: Asteroid is 'practice case' for potential hazards web.mit.edu.  13.10.2007. Viitattu 16.10.2007 (englanniksi).
| 0 | 1 | 2 |
| --- | --- | --- |
| Edeltäjä: (99941) 2003 WF107 | Luettelo pikkuplaneetoista | Seuraaja: (99943) 2005 AS2 |
Arvioitu Apophiksen mahdollisten törmäyskohtien jono. Kyseessä on yksityisen säätiön tekemä hyvin epätarkka arvio.
Apophisksen Maan ohitus 13. huhtikuuta 2029
(00:20; VideoFile; April 29, 2019) (siniset pisteet = Satelliitteja; pinkki = International Space Station)
Alcide Laurin

Alcide Laurin
Alcide Laurin (21. helmikuuta 1880 Sainte-Marthe, Quebec, Kanada − 24. helmikuuta 1905 Maxville, Ontario, Kanada) oli kanadalainen jääkiekkoilija, joka pelasi Ontariossa sijaitsevassa joukkueessa Alexandriassa. 24. helmikuuta 1905 toisessa Ontariossa sijaitsevassa joukkueessa Maxvillessä pelannut Allan Loney hakkasi kesken pelin Laurinin kuoliaaksi. Pian tapahtuman jälkeen Laurin julistettiin kuolleeksi jäällä kello 19. Loney oli tunnettu pahamaineisena tappelijana. Häntä syytettiin tapauksen jälkeen murhasta, mutta myöhemmin se vaihdettiin tapoksi.
29. maaliskuuta viiden tunnin pohdinnan jälkeen Loney päätettiin vapauttaa. Puolustuksen todistajien mukaan Loney puolusti tilanteessa itseään. Kaikista syytteistä luovuttiin ja kanne hylättiin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Alcide Laurin
Albacete Balompié

Albacete Balompié on espanjalainen jalkapalloseura, jonka edustusjoukkue pelaa maan toiseksi korkeimmalla sarjatasolla Segunda Divisiónissa. Seura on kotoisin Albaceten kaupungista Kastilia- La Manchan alueelta.
Albacete perustettiin 1. elokuuta 1940 nimellä Albacete Fútbol Asociación. Seura nousi Espanjan tuolloin kolmanneksi korkeimmalle ja alimmalle kansalliselle sarjatasolle Tercera Divisióniin, jossa se on suurimman osan historiastaan pelannut, ensimmäistä kertaa kaudeksi 1943–1944. Parhaimmillaan Albacete on pelannut korkeimmalla sarjatasolla Primera Divisiónissa seitsemän kautta vuosina 1991–1996 ja 2003–2005.
Albaceten tunnetuin entinen pelaaja on Andrés Iniesta, joka pelasi seuran junioreissa ennen siirtymistään Barcelonaan. Iniesta sponsoroi seuraa Bodega Iniesta -viinitalonsa kautta elokuusta 2011 alkaen, ja joulukuussa 2011 hänestä tuli seuran pääomistaja.
Entisiä pelaajia

Marco Etcheverry
Mark González
Pablo Ibáñez
Fernando Morientes
Ismael Urzaiz
Aiheesta muualla

Wikimedia Commonsissa on kuvia tai muita tiedostoja aiheesta .
Albaceten virallinen sivusto (espanjaksi)
Segunda División 2024–2025
Albacete
Almería
Burgos
Cádiz
Cartagena
Castellón
Córdoba
Deportivo La Coruña
Eibar
Elche
Eldense
Granada
Huesca
Levante
Málaga
Mirandés
Oviedo
Racing Ferrol
Racing Santander
Sporting Gijón
Tenerife
Zaragoza
Alexandra Engelhardt

| Mitalit | Mitalit | Mitalit |  |
| --- | --- | --- | --- |
|  Alexandra Engelhardt |  Alexandra Engelhardt |  Alexandra Engelhardt |  |
Maa:   Saksa
Naispaini
| EM-kilpailut  | EM-kilpailut  | EM-kilpailut  |  |
|  Hopeaa | Moskova 2006 | 51 kg |  |
|  Pronssia | Riika 2003 | 51 kg |  |
|  Pronssia | Baku 2010 | 51 kg |  |
|  Pronssia | Belgrad 2012 | 51 kg |  |
Alexandra Engelhardt (s. 29. joulukuuta 1982 München) on saksalainen naispainija.
Engelhardt on saavuttanut neljä EM-mitalia 51 kilogramman painoluokassa. Pekingin kesäolympialaisissa 2008 Engelhardt oli 14:s sarjassa 48 kg ja Lontoossa 2012 samassa painoluokassa yhdestoista.
Aiheesta muualla

Virallinen kotisivu (saksaksi)
Alexandra Dulgheru

| Alexandra Dulgheru |
| --- | --- |

Henkilötiedot
Syntynyt: 30. toukokuuta 1989 (ikä 35)
Kansalaisuus:   Romania
Tennispelaaja
Pituus:  172 cm
Paino:  61 kg
Kätisyys:  oikea
Ammattilaisena:  toukokuu 2005–
Palkintorahat:  2 329 967 USD
Kaksinpeli
Paras sijoitus:  26. (11.4.2011)
Turnausvoittoja:  2
Voitot/tappiot:  388–259
Grand Slam -turnauksissa
Australian avoimet:  2. kierros (2016)
Ranskan avoimet:  3. kierros (2010)
Wimbledon:  3. kierros (2010)
Yhdysvaltain avoimet:  3. kierros (2010)
Nelinpeli
Paras sijoitus:  41. (4.7.2011)
Voitot/tappiot:  86–100
Aiheesta muualla
ITF
WTA
Alexandra Dulgheru (s. 30. toukokuuta 1989 Bukarest) on romanialainen tennispelaaja. Häntä valmentaa Gonzalo Lopez.
Dulgheru teki WTA-debyyttinsä vuoden 2009 Varsovan avointen karsinnassa. Turnauksen ensimmäisellä kierroksella hän voitti Agnes Szatmarin 6–3, 6–4. Dulgheru selvitti tiensä puolivälierään voittamalla maailmanlistan sijalla 44 olleen Sara Erranin. Puolivälierässä hän voitti 95:llä sijalla olleen Galina Voskobojevan 6–1, 7–5. Semifinaalissa Dulgheru voitti listan #36:n ja entisen maailmanlistan #5:n Daniela Hantuchován 6–4, 6–7(2), 6–1 ja selvitti tiensä ensimmäistä kertaa WTA-turnauksen finaaliin, jossa hän voitti Alona Bondarenkon 7–6(3), 3–6, 6–0 ja samalla ensimmäisen WTA-turnauksensa.
Rooman WTA-turnauksessa vuonna 2010 hän voitti toisella kierroksella maailmanlistan kolmosen, Dinara Safinan, mutta hävisi kolmannella kierroksella Nadia Petrovalle. Varsovan avoimissa Dulgheru puolusti voittoaan viime vuodelta. Dulgheru otti toisen turnausvoittonsa voittamalla turnauksen finaalissa Zheng Jien luvuin 6–3, 6–4. Ranskan avoimissa 2010 Dulgheru voitti 1. kierroksella Lucie Hradeckán luvuin 7–6, 4–6, 6–3, vaikka Hradecka tekikin ottelussa peräti 18 läpisyöttöä. Toisella kierroksella hän voitti Timea Bacsinszkyn 6–4, 6–2, mutta hävisi kolmannella Caroline Wozniackille luvuin 6–3, 6–4.
Wimbledonissa 2010 Dulgheru pääsi kolmannelle kierrokselle asti, jossa hän hävisi virolaiselle Kaia Kanepille luvuin 6–1, 6–2. Myös Yhdysvaltain avoimissa Dulgheru pääsi kolmannelle kierrokselle, jossa hän hävisi Vera Zvonarjovalle.
Vuonna 2011 hän hävisi Australian avointen avauskierroksella Ayumi Moritalle. Ranskan avoimissa hän voitti ensimmäisellä kierroksella Laura Pous Tión, mutta hävisi toisella kierroksella Sorana Cîrstealle.
Aiheesta muualla

Alexandra Dulgheru WTA:n sivuilla (englanniksi)
Albacete

| Albacete |
| --- | --- |
 Albaceten katedraali
 lippu:  vaakuna
 Albacete
 Koordinaatit: 38°59′44″N, 1°51′21″W 
Valtio:  Espanja
Itsehallintoalue:  Kastilia-La Mancha
Maakunta:  Albacete
Pinta-ala:  
 – Kokonaispinta-ala:  1126 km²
Väkiluku (2015):  172 121
 – Väestötiheys:  150 as./km²
 
 www.albacete.es 
Infobox OKVirheellinen NIMI-arvo: 
Albacete on samannimisen maakunnan pääkaupunki Kastilia-La Manchan itsehallintoalueella kaakkoisessa Espanjassa. Vuonna 2015 kaupungissa oli noin 170 000 asukasta, ja se on täten väkiluvultaan itsehallintoalueen suurin kaupunki.
Kaupungin nykyinen nimi tulee sen vanhasta arabiankielisestä, tasankoa tarkoittavasta nimestä al-Basit, jonka sille antoivat maurit. Espanjan sisällissodan aikana Albacetessä sijaitsi niin sanottujen Kansainvälisten prikaatien tukikohta.
Albaceten nähtävyyksiin kuuluu muun muassa 1500-luvun alun barokkityylinen San Juan Bautistan katedraali. Katedraalissa on tehty muutostöitä, jotka on saatettu loppuun viime vuosina. Albaceten maakuntamuseossa (Museo de Albacete tai Museo Arqueológico de Albacete) on kolme osastoa: arkeologinen, taide ja etnologinen. Kaupunki on tunnettu myös teräaseteollisuudestaan. Albacetessa valmistetaan Airbus-helikoptereita.
Kaupungista on kotoisin vuonna 1940 perustettu jalkapalloseura Albacete Balompié, joka pelaa Espanjan toiseksi korkeimmalla tasolla Segunda Divisiónissa. Seuran kotistadionina toimii 17 300-paikkainen Estadio Carlos Belmonte.
Kuvia

Pasaje de Lodares on kauppakäytävä 1900-luvun alusta.
Posada del Rosario on La Manchan alueelle tyypillinen talo (1500-luku).
Parque Abelardo Sánchez
Plaza de Gabriel Lodares
Museo de Albacete
Aiheesta muualla

Kuvia tai muita tiedostoja aiheesta Albacete Wikimedia Commonsissa
Ayuntamiento de Albacete (Arkistoitu – Internet Archive)
SPAIN.INFO (Arkistoitu – Internet Archive)
Albacete Balompié
Google Local
Albaceten kunnat
Abengibre
Alatoz
Albacete
Albatana
Alborea
Alcadozo
Alcalá del Júcar
Alcaraz
Almansa
Alpera
Ayna
Balazote
Balsa de Ves
Barrax
Bienservida
Bogarra
Bonete
Carcelén
Casas de Juan Núñez
Casas de Lázaro
Casas de Ves
Casas-Ibáñez
Caudete
Cenizate
Chinchilla de Monte-Aragón
Corral-Rubio
Cotillas
El Ballestero
El Bonillo
Elche de la Sierra
Férez
Fuensanta
Fuente-Álamo
Fuentealbilla
Golosalvo
Hellín
Higueruela
Hoya-Gonzalo
Jorquera
La Gineta
La Herrera
La Recueja
La Roda
Letur
Lezuza
Liétor
Madrigueras
Mahora
Masegoso
Minaya
Molinicos
Montalvos
Montealegre del Castillo
Motilleja
Munera
Navas de Jorquera
Nerpio
Ontur
Ossa de Montiel
Paterna del Madera
Peñas de San Pedro
Peñascosa
Pétrola
Povedilla
Pozo Cañada
Pozo-Lorente
Pozohondo
Pozuelo
Riópar
Robledo
Salobre
San Pedro
Socovos
Tarazona de la Mancha
Tobarra
Valdeganga
Vianos
Villa de Ves
Villalgordo del Júcar
Villamalea
Villapalacios
Villarrobledo
Villatoya
Villavaliente
Villaverde de Guadalimar
Viveros
Yeste
Ai Xia

Ai Xia
Ai Xia (29. marraskuuta 1912 – 15. helmikuuta 1934) oli kiinalainen näyttelijä. Hän syntyi Tianjinissä ja teki itsemurhan Shanghaissa ollessaan 21-vuotias.
Cai Chushengin elokuvaan Xīn nǚ xìng (New Women; 1935) saatiin inspiraatiota Ai Xian kohtalosta.
Filmografia

Ai Xia ennätti lyhyen uransa aikana esiintyä seuraavissa elokuvissa:
Zhifen shichang (1933)
Shi dai de er nu (1933)
Chun can (1933)
Keskimmäisessä esiintyi hänen kanssaan kiinalaisen elokuvataiteen tähti Zhao Dan.
Aiheesta muualla

Ai Xia Internet Movie Databasessa. (englanniksi)
Alex Reid (näyttelijä)

Alex Reid on brittiläinen näyttelijä. Hän on esiintynyt muun muassa elokuvissa The Descent – loukussa (2005) ja Wilderness (2006) sekä televisiosarjoissa Misfits ja Ultimate Force.
Reid syntyi ja kasvoi Cornwallissa. Hän kouluttautui näyttelijäksi Webber Douglas Academy of Dramatic Artissa.
Aiheesta muualla

Alex Reid Internet Movie Databasessa. (englanniksi)
Alex Reid Elonetissä.
Alex Reid Interview (englanniksi)
Alex Rider & kovisten koulu

| Alex Rider & kovisten koulu> Point Blanc |
| --- | --- |

Alkuperäisteos
Kirjailija:  Anthony Horowitz
Kieli:  englanti
Genre:  seikkailu, vakoilu
Kustantaja:  Walker Books
Julkaistu:  2001
Suomennos
Suomentaja:  Osmo Ryytty
Kansitaiteilija:  Suomen kuvapalvelu
Kustantaja:  Karisto Oy
Julkaistu:  2002
Ulkoasu:  nidottu
Sivumäärä:  265
ISBN:  951-23-4347-9
Sarja: Alex Rider
Edeltävä:  Alex Rider & Stormbreaker
Seuraava:  Alex Rider & Luurankosaari
Löydä lisää kirjojaKirjallisuuden teemasivulta
Alex Rider & kovisten koulu (engl. Point Blanc) on Anthony Horowitzin kirjoittama nuortenkirja. Kirja on toinen osa Alex Rider -kirjasarjassa. Kirjan alkuteos julkaistiin vuonna 2001.
Juoni

Kirjasarjan toisessa osassa Britannian salainen tiedustelupalvelu, M16 lähettää Alexin Ranskan Alpeille rikkaiden poikien sisäoppilaitokseen, koska useamman pojan isä on kuollut salaperäisissä olosuhteissa. Alex naamioituu Alex Friendiksi ja muuttaa Sir David Friendin perheen luokse päästäkseen sisään Point Blanciin, jota johtavat tohtori Grief ja rouva Stellenbosch. Selvittäessään oppilaitoksen toimintaa Alex kuulee Gemini-projektista. Tohtori Grief on luonut itsestään klooneja, joille hän luo leikkaussalissa sisäoppilaitoksen kuuden pojan kasvot. Alex ottaa yhteyttä tiedustelupalveluun päästäkseen pois Alpeilta mutta Alex on esittänyt rooliaan niin uskottavasti, että M16 pitää häntä epäluotettavana. Pian Alexin oikea henkilöllisyys paljastuu ja hänen on päästävä pois ilman M16 apua.
Rauman teatteri

Rauman teatteri
Rauman teatteri, aiemmin Rauman Kaupunginteatteri, on Raumalla vuodesta 1940 lähtien toiminut teatteri.
Historia

Rauman teatteri syntyi vuonna 1940 raumalaisten harrastajateattereiden Rauman Kansannäyttämön (perustettu 1910) ja Rauman Näyttämön ( perustettu 1932 ) yhdistämisenä. Koska teatteri toimi suurelta osin kaupungin avun turvin ja kaupunginhallitukselle varattiin edustus teatterin johdosta, katsottiin nimi Kaupunginteatteri sopivaksi, vaikka teatterista ei tullutkaan kunnallista. Teatterin ensimmäiseksi johtajaksi tuli Rauman Näyttämön johtaja Hildur Lehmus. Ohjelmisto oli tuolloin hyvin monipuolista ja yli puolet esityksistä pidettiin maakunnassa.
Teatterin talouden tukemiseksi perustettiin Rauman Kaupunginteatterin Kannatusyhdistys ry. vuonna 1945. Käytännössä Kannatusyhdistyksen johtokunta johti teatteria. Sama hallintomalli toimii edelleen. Vuonna 1973 teatteri joutui lähtemään Raumanlinnan tiloista, joissa se oli toiminut perustamisestaan lähtien. Kaksi vuotta teatteri oli täysin koditon ja esiintyi eri paikoissa. 01.03.1975 teatteri muutti Pursikadulle. Katsomopaikkoja teatterissa on 100. Teatteri oli vähitellen laajentunut ympäristöön, toimisto sai tilat 1978 Urheilukatu 5:stä, lavastamo muutti vuonna 1988 teatteritilan viereiseen tilaan. Puvustamo sai tilat Urheilukatu 9:stä ja muutti 01.12.1999 isompiin tiloihin Syväraumankatu 12:sta. Teatterilla on erilaisia varastotiloja ympäri kaupunkia. Vuodesta 1983 teatteri on hallinnoinut kesäteatterialuetta Fåfängassa.
Viimeisenä teatterinjohtajana toimi Maarit Pyökäri (1987–1994). Kevätkauden 1995 teatteri oli ilman johtajaa, ja sen jälkeen päätettiin teatterijohtajan nimike muuttaa taiteelliseksi johtajaksi. Myös toimenkuvaa muutettiin siten, ettei työ edellytä taiteelliselta johtajalta jatkuvaa läsnäoloa. Ensimmäiseksi taiteelliseksi johtajaksi valittiin Juha Hurme kaudeksi 1995–1997. Seuraavan kaksivuotiskauden taloa johti Tommi Auvinen Tampereelta ja vuodesta 1999 Heikki Paavilainen, joka jatkoi vuoden 2005 loppuun.
Historia > Näyttelijöitä kautta aikojen

Pirkko Aalto (–1969)
Eino Airo
Sointu Angervo (1969–)
Jarmo Arkko
Seppo Heinola
Soile Henriksson (–1969)
Rauni Jakobson
Pertti Raveila (–1969)
Martti Vuorinen (1969–)
Nykyinen toiminta

Teatterin 30 vuoden odotus väliaikaisiksi tarkoitetuissa tiloissa oli vihdoin ohi 2. syyskuuta 2005, jolloin vietettiin uuden teatteritalon avajaisjuhlaa. Pursikadun "kellaritiloista" oli päästy päivänvaloon Alfredinkadulle Kanalin varrelle. Teatterissa on nouseva katsomo, jossa on 174 istumapaikkaa. Uuden teatteritalon ensimmäinen ensi-ilta oli 22. syyskuuta 2005 musikaali Danny, jonka nimiroolissa oli näyttelijä Ilkka Koivula. Teatterinjohtajana talossa aloitti vuonna 2006 Teemu Ojanne. Kesällä 2006 teatteri aloitti kesäteatteritoiminnan hallinnoimallaan kesäteatterialueella Fåfängassa. Teemu Ojanteen kausi päättyi kevällä 2010. Vuosina 2010–2013 teatteria johti Kirsi-Kaisa Sinisalo ja 2014–2016 Iiris Rannio.
Keväällä 2015 teatterin organisaation rakennetta muutettiin, ja vuodesta 2000 teatterin talousjohtajana työskennellyt Harri Natunen nimitettiin toimitusjohtajaksi. Samalla teatterinjohtajan nimike muutettiin taiteelliseksi johtajaksi. Loppuvuodesta 2016 alkaen taiteellisena johtajana on toiminut Otto Kanerva.
Rauman teatteri vastaa myös Fäfångassa sijaitsevan Rauman kesäteatterin toiminnasta.
Ohjelmistossa

Paula!, ensi-ilta 9.9.2023
Viikingit tulevat, ensi-ilta 18.4.2024
Ihmisen poika, ensi-ilta 13.6.2024 (Rauman kesäteatteri)
Ranskalainen pyjama, ensi-ilta 31.8.2024
Baskervillen koira, ensi-ilta 18.1.2025
Aiheesta muualla

Rauman teatteri
Alcides

| 0 | 1 | 2 |
| --- | --- | --- |

Henkilötiedot
Koko nimi: Alcides Eduardo Mendes de Araújo Alves
Syntymäaika: 13. maaliskuuta 1985 (ikä 39)
Syntymäpaikka:  São José do Rio Preto, Brasilia
Pelipaikka: puolustaja
Pituus: 192 senttimetriä
Seurat
| Vuodet | Seura | O (M) |
| 2002–2003 2003 2004 2004 2006 2007–2008 2008–2012 2013 2014–2016 2014 2014 2017 | Vitória Schalke 04 Santos Chelsea → Benfica → PSV Eindhoven FC Dnipro Dnipropetrovsk Náutico Ferroviária → Paranaense → Criciúma Matonense | 6 (0) 6 (0) 2 (0) 0 (0) 21 (0) 30 (2) 17 (0) |
Maajoukkue
| 2003 | Brasilia U-20 | 7 (0) |
 Seurajoukkueuran tilastot kattavat vain kansalliset sarjat.
Alcides Eduardo Mendes de Araújo Alves (s. 13. maaliskuuta 1985 São José do Rio Preto) on brasilialainen jalkapalloilija, pelipaikaltaan puolustaja. Hän pelasi vuonna 2017 päättyneellä urallaan kotimaansa lisäksi Saksassa, Portugalissa, Alankomaissa ja Ukrainassa. Hän kuului vuosina 2004–2008 englantilaisseura Chelsean omistukseen mutta ei pelannut seuran edustusjoukkueessa kertaakaan.
Alcides voitti Portugalin liigamestaruuden Benfican joukkueessa vuonna 2005 sekä Alankomaiden liigamestaruuden PSV Eindhovenin joukkueessa vuosina 2007 ja 2008. Kahden ensimmäisen mestaruuden hankkimisessa hänen osuutensa oli pienehkö, mutta kaudella 2007–2008 hän pelasi Eindhovenissa 21 liigaottelua, joissa hän oli 19 kertaa avauskokoonpanossa ja teki yhden maalin. Hän pelasi Mestarien liigassa 12 ottelua ja UEFA-cupissa kuusi ottelua.
Alcides voitti alle 20-vuotiaiden maailmanmestaruuden 2003. Hän pelasi MM-turnauksessa täydet minuutit joukkueensa kaikissa seitsemässä ottelussa.
Ali Khalif Galaid

Ali Khalif Galaid
Ali Khalif Galaydh (somaliksi Cali Khaliif Galayr) (15. lokakuuta 1941 Las Anod, Brittiläinen Somalimaa – 8. lokakuuta 2020 Jigjiga, Etiopia) oli somalialainen poliitikko, joka toimi maan siirtymäkauden pääministerinä lokakuusta 2000 lokakuuhun 2001.
Hän toimi 1960-luvulla maan viimeisessä demokraattisessa hallituksessa sisäministerinä. Siad Barren aikana 1980-luvulla hän toimi teollisuusministerinä. Hän toimi Yhdysvalloissa Syracusen yliopiston opettajana 1989–1996. Djiboutin Artassa pidettiin vuonna 2000 rauhankokous, johon hän osallistui. Hän ryhtyi siirtymäkauden pääministeriksi vuoden ajaksi. Sittemmin hän muutti Yhdysvaltoihin Minnesotaan, jossa hän opetti Minnesotan yliopiston Hubert H. Humphrey Institute of Public Affairs -instituutissa ja toimi paikallisessa somaliyhteisössä.
Afrikanpensastasku

| Afrikanpensastasku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Siepot Muscicapidae
Suku::  Pensastaskut Saxicola
Laji::  torquatus
Kaksiosainen nimi
 Saxicola torquatus  (Linnaeus, 1766) 

Alalajit
 
Katso myös
   Afrikanpensastasku Wikispeciesissä   Afrikanpensastasku Commonsissa 
Infobox OKNimi-testi OKIUCN-testi OK: 
Afrikanpensastasku (Saxicola torquatus) on Saharan eteläpuolisessa Afrikassa esiintyvä lintu.